***The Letter***

Kenya (2019). 82 minuts.

VO en anglès, suahili i giriama subtitulada en català.

**:: La història**

Què faries si acusessin la teva àvia de bruixeria? Els temps de la Inquisició queden aparentment lluny, però avui en dia, a Kenya, la realitat de les dones amb una sensibilitat especial és dramàtica i ens fa reviure el terror de l’edat mitjana.

El jove Karisa emprèn un viatge de Mombasa als seus orígens rurals quan s’assabenta que la seva àvia Margaret està en perill. A través de les converses amb els seus familiars, descobrim amb incredulitat que el seu oncle, fruit d’una combinació de superstició i interessos econòmics, és l’instigador de la terrible acusació. A la vegada, les seves tietes intenten protegir l’àvia, que ha d’aprendre a conviure amb el temor de ser assassinada dins de casa. A Kenya, centenars d’ancians són acusats de bruixeria per tal de robar-los les terres.

Un retrat valent que posa en evidència com els valors de les comunitats rurals han estat trastornats a causa del colonialisme i la religió. Una història d’amor intergeneracional, en què el carisma d’en Karisa demostra que és possible fer front a l’avarícia i en la qual el cos de la seva fràgil àvia amaga un poder femení indestructible.

**:: La directora i el director**

**Maia Lekow** (Kenya), compositora i cineasta kenyana, coneguda per ser la líder de la banda Maia & The Big Sky. *The Letter* és el seu primer llargmetratge, dirigit i produït juntament amb Christopher King. Lekow va ser nomenada ambaixadora de bona voluntat d'ACNUR el 2013 i va rebre un premi de l'Acadèmia de Cinema Africà per la seva cançó *Uko Wapi* el 2009. Actualment segueix actuant en escenaris internacionals amb la seva banda i també ha compost la música original de *The Letter*.

**Christopher King** (Austràlia),cineasta, ha treballat a Kenya durant tretze anys, després d'haver fundat Circle & Square Productions amb la seva parella Maia Lekowa Nairobi. L’any 2009 va ser guardonat amb un premi de l'Acadèmia de Cinema Africà al Millor Muntatge, i ha treballat per a la indústria cinematogràfica d'Àfrica Oriental com a cineasta independent, editor i director.

**:: Fitxa tècnica**

**Direcció:** Maia Lekow i Christopher King
**Guió:** Maia Lekow, Christopher King i Ricardo Acosta C.C.E
**Producció executiva:** Judy Kibinge, Peter Mudamba, Cynthia Kane i Biki Kangwana
**Edició:** Ricardo Acosta C.C.E i Christopher King
**Fotografia:** Christopher King

**So:** Maia Lekow
**Música original:** Maia Lekow i Ken Myhr
**Distribució:** DocsBarcelona Distribution

**:: Premis i festivals**

Menció Especial del Jurat, DocsBarcelona – Espanya, 2020

Selecció Oficial, IDFA – Països Baixos, 2019

Selecció Oficial, Dok.fest München – Alemanya, 2020

Selecció Oficial, DOC NYC – Estats Units, 2020

Selecció Oficial, AFI Docs – Estats Units, 2020

Selecció Oficial, Denver Film Festival – Estats Units, 2020

Selecció Oficial, Melbourne International Film Festival – Austràlia, 2020

Selecció Oficial, Durban International Film Festival – Sud-àfrica, 2020

Nominació, One World Media Awards – Regne Unit, 2020

Selecció Oficial, Encounters South African Documentary Film Festival – Sud-àfrica, 2020

Selecció Oficial, Tallgrass Film Festival – Estats Units, 2020

Selecció Oficial, New Orleans Film Festival – Estats Units, 2020

Selecció Oficial, Film Africa 2020 – Regne Unit, 2020

Selecció Oficial, One World – República Txeca, 2020